Trolejbusu satiksme Maskavā
Trolejbusu satiksme Maskavā (krievu: Московский троллейбус) bija viens no sabiedriskā transporta veidiem Krievijas galvaspilsētā, kas nodrošināja pasažieru pārvādājumus no 1933. līdz 2020. gadam. Līdz 2015. gadam šī bija lielākā trolejbusu sistēma pasaulē. Pašlaik lielākā trolejbusu sistēma atrodas Kijivā, bet lielākais maršrutu un transportlīdzekļu skaits ir Minskā. Trolejbusu satiksmi likvidēja 2020. gada 25. augustā, aizstājot visus trolejbusu maršrutus ar elektrobusiem. 4. septembrī atklāja Т muzejmaršrutu, kas kursē no Komjauniešu metro stacijas līdz Jelohovo laukumam. Svētku dienās pa maršrutu kursēja vecie ZiU-5 trolejbusi. Vēl pilsētas teritorijā kursē divi piepilsētas trolejbusu maršruti, kas savieno Maskavu ar Maskavas apgabala Himkiem.